นายกรัฐมนตรี ลงพื้นที่จังหวัดศรีสะเกษ เปิดอาคารโรงคลุมชุดตู้อบข้าวเปลือก กลุ่มวิสาหกิจชุมชนศูนย์ข้าวชุมชนบ้านอุ่มแสง
นายกรัฐมนตรี ลงพื้นที่จังหวัดศรีสะเกษ เปิดอาคารโรงคลุมชุดตู้อบข้าวเปลือก กลุ่มวิสาหกิจชุมชนศูนย์ข้าวชุมชนบ้านอุ่มแสง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ลงพื้นที่จังหวัดศรีสะเกษ เพื่อเปิดอาคารโรงคลุมชุดตู้อบข้าวเปลือกกลุ่มวิสาหกิจชุมชนศูนย์ข้าวชุมชนบ้านอุ่มแสง นายกรัฐมนตรีกล่าวถึงการประชุมสุดยอดอาเซียนและการประชุมการเจรจาความตกลงหุ้นส่วนทางเศรษฐกิจระดับภูมิภาค (Regional Comprehensive Economic Partnership – RCEP) ที่ไทยสามารถผลักดันความร่วมมือ ซึ่งจะส่งผลให้ภาคเกษตรในประเทศไทยดีขึ้น อีกทั้งยังได้หารือกับทางการจีนในแนวทางแก้ปัญหาคววามยากจนด้วยนายกรัฐมนตรี ย้ำว่ารัฐบาล มีแนวทางในการปรับปรุงภาคเกษตร ทั้งเกษตรแปลงใหญ่ พัฒนาพื้นที่ ส.ป.ก. ขณะเดียวกันจะต้องมีการปรับโครงสร้างอุตสาหกรรมสู่ยุค 4.0 เพื่อหารายได้ใหม่ให้กับประเทศ นอกเหนือจากภาคการเกษตร รัฐบาลจึงส่งเสริมการลงทุนแบบ PPP ซึ่งการพัฒนา ในพื้นที่ EEC ยืนยันว่าไม่ได้เอื้อการลงทุนให้ใคร แต่เพื่อสร้างความเข้มแข็งให้กับภาคการลงทุนนายกรัฐมนตรี ยังขอให้ประชาชนภาคเกษตรกร ปรับตัวให้เข้ากับสภาพแวดล้อมในปัจจุบัน รวมถึงใช้เทคโนดลยีให้เกิดประโยชน์ ในการค้นคว้า หาข้อมูล ขณะเดียวกันขอให้นำสิ่งที่พูดในวันนี้ไปสื่อสารกับประชาชน ให้เกิดความเข้าใจ ให้ความร่วมมือกับรัฐบาลอย่าสร้างความขัดแย้งอีก ลดความรุนแรงในครอบครัว ไม่บั้นทอนสถาบันครอบครัว จนมาสู่การทำลายชื่อเสียงของประเทศ พร้อมฝากนักเรียนเรียนหนังสือทั้งในระบบและนอกระบบ เน้นตอบโจกท์ความต้องการของตลาด พร้อมสั่งการกระทรวงศึกษาปรับปรุงหลักสูตรให้ตรงความต้องการของตลาดแรงงานจากนั้น นายกรัฐมนตรี  เปิดป้ายโรงอบเมล็ดพันธุ์ข้าวและทดสอบระบบการคัดคุณภาพข้าว เยี่ยมชมกิจกรรมการส่งเสริมการเกษตรในรูปแบบแปลงใหญ่จังหวัดศรีสะเกษ และจังหวัดในภาคตะวันออกเฉียงเหนือ นิทรรศการ Fair Trade ของผู้ค้าที่ไม่หวังผลกำไรตอบแทน ของกลุ่มวิสาหกิจชุมชนศูนย์ข้าวชุมชนบ้านอุ่มแสง จังหวัดศรีสะเกษ กิจกรรมการส่งเสริมการปลูกพืชทางเลือก ของศูนย์วิจัยพืชสวนศรีสะเกษ กิจกรรมการดำเนินงานของ Young Smart Famer จังหวัดศรีสะเกษ กิจกรรมเทคโนโลยีดิจิทัลและนวัตกรรมทางการเกษตร